Likumprojekts

**Grozījumi Civilprocesa likumā**

Izdarīt Civilprocesa likumā (Latvijas Republikas Saeimas un Ministru Kabineta Ziņotājs, 1998, 23.nr.; 2001, 15.nr.; 2002, 24.nr.; 2003, 15.nr.; 2004, 6., 10., 14., 20.nr.; 2005, 7., 14.nr.; 2006, 1., 13., 20., 24.nr.; 2007, 3., 24.nr.; 2008, 13.nr.; 2009, 2., 6., 14.nr.; Latvijas Vēstnesis, 2009, 205.nr.; 2010, 166., 183., 206.nr.; 2011, 16., 95., 132., 148.nr.; 2012, 50., 100., 190.nr.) šādus grozījumus:

1. Papildināt 11.panta pirmo daļu ar 6.punktu šādā redakcijā:

"6) personisko tiesību aizsardzības līdzekļa noteikšanu."

2. Papildināt 43.panta pirmo daļu ar 15.punktu šādā redakcijā:

"15) pieteikuma iesniedzēji – par personisko tiesību aizsardzības nodrošināšanu."

3. Papildināt likumu ar 19.1nodaļu šādā redakcijā:

"**19.1nodaļa**

**Personisko tiesību aizsardzības nodrošināšana**

**146.1 pants****. Personisko tiesību aizsardzības nodrošināšanas pamats**

(1) Ja ir pamats uzskatīt, ka personas personiskās tiesības tiek aizskartas vai varētu tikt aizskartas, tiesa vai tiesnesis pēc personas motivēta pieteikuma vai pieteikuma, kas iesniegts ar policijas starpniecību, var pieņemt lēmumu par personisko tiesību aizsardzības nodrošināšanu. Pieteikumā par personisko tiesību aizsardzības nodrošināšanu norāda personisko tiesību aizsardzības līdzekli.

(2) Par personiskām tiesībām uzskatāmas tiesības uz dzīvību, brīvību, personas neaizskaramību, veselību, dzimumneaizskaramību, privātās dzīves, mājokļa un korespondences neaizskaramību.

(3) Personisko tiesību aizsardzības nodrošināšana pieļaujama prasībās par laulības neesamību vai šķiršanu, prasījumos personisku aizskārumu dēļ, prasībās par uzturēšanas līdzekļu piedziņu, prasībās par pušu kopīgā mājokļa, kurā tās dzīvo vienā mājsaimniecībā, dalīšanu vai mājokļa, kurā puses dzīvo vienā mājsaimniecībā, lietošanas kārtības noteikšanu un lietās, kas izriet no aizgādības un saskarsmes tiesībām.

(4) Izskatīt jautājumu par personisko tiesību aizsardzības nodrošināšanu pieļaujams jebkurā procesa stadijā, kā arī pirms prasības celšanas tiesā.

**146.2 pants. Personisko tiesību aizsardzības līdzekļi**

(1) Personisko tiesību aizsardzības līdzekļi ir:

1) pienākums atbildētājam atstāt mājokli, kurā pastāvīgi dzīvo prasītājs, un aizliegums atgriezties un uzturēties tajā;

2) aizliegums atbildētājam atrasties mājoklim, kurā pastāvīgi dzīvo prasītājs, tuvāk par tiesas lēmumā par personisko tiesību aizsardzības līdzekļu noteikšanu minēto attālumu;

3) aizliegums atbildētājam uzturēties noteiktās vietās;

4) aizliegums atbildētājam satikties ar prasītāju un uzturēt ar to fizisku vai vizuālu saskari;

5) aizliegums atbildētājam jebkurā veidā sazināties ar prasītāju;

6) aizliegums atbildētājam, izmantojot citu personu starpniecību, organizēt satikšanos vai jebkāda veida sazināšanos ar prasītāju;

7) aizliegums atbildētājam izmantot prasītāja personas datus;

8) citi tiesas vai tiesneša noteiktie aizliegumi un pienākumi atbildētājam, kuru mērķis ir nodrošināt prasītāja personisko tiesību aizsardzību.

(2) Šā panta pirmās daļas 1. un 2.punktā minēto personisko tiesību aizsardzības līdzekli nosaka, ja atbildētājs ir sasniedzis pilngadību.

(3) Pieļaujams vienlaikus noteikt vairākus personisko tiesību aizsardzības līdzekļus.

**146.3pants. Pienākums atbildētājam atstāt mājokli, kurā pastāvīgi dzīvo prasītājs, un aizliegums atgriezties un uzturēties tajā**

(1) Pienākums atbildētājam atstāt mājokli, kurā pastāvīgi dzīvo prasītājs, un aizliegums atgriezties un uzturēties tajā, ir ar tiesneša vai tiesas lēmumu paredzēts ierobežojums atbildētājam palikt un uzturēties šajā mājoklī neatkarīgi no tā, vai atbildētājs ir šī mājokļa īpašnieks, valdītājs vai lietotājs.

(2) Ja atbildētājam noteic šo ierobežojumu, atbildētājam nodrošina tiesības paņemt vai tam izsniedz mājoklī esošo ikdienā valkājamo nepieciešamo apģērbu, apavus, veļu un grāmatas, instrumentus un rīkus, kas atbildētājam nepieciešami viņa personīgajā ikdienas darbā, sagādājot iztikai vajadzīgos līdzekļus, un veselības aprūpei nepieciešamās lietas.

**146.4pants. Aizliegums atbildētājam atrasties mājoklim, kurā pastāvīgi dzīvo prasītājs, tuvāk par tiesas lēmumā par personisko tiesību aizsardzības līdzekļu noteikšanu minēto attālumu**

Aizliegums atbildētājam atrasties mājoklim, kurā pastāvīgi dzīvo prasītājs, tuvāk par tiesas lēmumā par personisko tiesību aizsardzības līdzekļu noteikšanu minēto attālumu ir ar tiesneša vai tiesas lēmumu paredzēts ierobežojums atbildētājam apmeklēt attiecīgo mājokli un atrasties tam tuvāk par lēmumā minēto attālumu.

**146.5pants. Aizliegums atbildētājam uzturēties noteiktās vietās**

(1) Aizliegums atbildētājam uzturēties noteiktās vietās ir ar tiesneša vai tiesas lēmumu paredzēts ierobežojums atbildētājam apmeklēt attiecīgo vietu, kas nav mājoklis, kurā pastāvīgi dzīvo prasītājs, vai atrasties šai vietai tuvāk par lēmumā minēto attālumu.

(2) Tiesnesis vai tiesa, nosakot atbildētājam šajā pantā minēto ierobežojumu, var norādīt, ka aizliegums atbildētājam uzturēties noteiktās vietās attiecas uz konkrētas vietas adresi vai vietām, kas atbilst noteiktām pazīmēm, vai publiskiem vai citiem noteiktiem pasākumiem.

**146.6pants. Aizliegums atbildētājam satikties ar prasītāju un uzturēt ar to fizisku vai vizuālu saskari**

(1) Aizliegums atbildētājam satikties ar prasītāju un uzturēt ar to fizisku vai vizuālu saskari ir ar tiesneša vai tiesas lēmumu paredzēts ierobežojums atbildētājam apzināti tuvoties vai atrasties prasītājam tuvāk par lēmumā minēto attālumu un izvairīties no fiziskas vai vizuālas saskares ar to.

(2) Tiesnesis vai tiesa, nosakot atbildētājam šajā pantā minēto ierobežojumu, var norādīt, ka aizliegums atbildētājam satikties ar prasītāju un uzturēt ar to fizisku vai vizuālu saskari attiecas arī uz personām, kas ir cieši saistītas vai atkarīgas no prasītāja.

**146.7pants. Aizliegums atbildētājam jebkurā veidā sazināties ar prasītāju**

(1) Aizliegums atbildētājam jebkurā veidā sazināties ar prasītāju ir ar tiesneša vai tiesas lēmumu paredzēts ierobežojums atbildētājam izmantot sakaru līdzekļus vai jebkurus citus informācijas nodošanas paņēmienus, lai kontaktētos ar prasītāju.

(2) Tiesnesis vai tiesa, nosakot atbildētājam šajā pantā minēto ierobežojumu, var norādīt, ka aizliegums atbildētājam jebkurā veidā sazināties ar prasītāju attiecas arī uz personām, kas ir cieši saistītas vai atkarīgas no prasītāja.

**146.8pants. Aizliegums atbildētājam, izmantojot citu personu starpniecību, organizēt satikšanos vai jebkāda veida sazināšanos ar prasītāju**

Aizliegums atbildētājam, izmantojot citu personu starpniecību, organizēt satikšanos vai jebkāda veida sazināšanos ar prasītāju ir ar tiesneša vai tiesas lēmumu paredzēts ierobežojums atbildētājam izmantot citu personu starpniecību, lai tuvotos prasītājam vai organizētu fizisku vai vizuālu saskari ar prasītāju vai kontaktēšanos ar prasītāju, izmantojot jebkādus sakaru līdzekļus vai jebkurus citus informācijas nodošanas paņēmienus.

**146.9pants. Aizliegums atbildētājam izmantot prasītāja personas datus**

Aizliegums atbildētājam izmantot prasītāja personas datus ir ar tiesneša vai tiesas lēmumu paredzēts ierobežojums atbildētājam jebkādā veidā apstrādāt, publicēt, darīt zināmus vai citādi izmantot prasītāja personas datus.

**146.10 pants. Personisko tiesību aizsardzības nodrošināšana pirms prasības celšanas**

(1) Iespējamais prasītājs var iesniegt pamatotu pieteikumu ar lūgumu tiesai nodrošināt personisko tiesību aizsardzību pirms prasības celšanas tiesā, ja ir aizskartas viņa personiskās tiesības vai viņš saņēmis draudus par iespējamo personisko tiesību aizskārumu.

(2) Ja ir aizskartas bērna personiskās tiesības, saņemti draudi par iespējamo bērna personisko tiesību aizskārumu, aizskarta tās personas veselība vai brīvība, kas pastāvīgi dzīvo kopā ar bērnu, vai saņemti draudi par iespējamo šīs personas dzīvības, veselības vai brīvības aizskārumu, šā panta pirmajā daļā minēto pieteikumu bērna interesēs var iesniegt viens no bērna vecākiem, aizbildnis, bāriņtiesa vai prokurors.

(3) Pieteikumā par personisko tiesību aizsardzības nodrošināšanu pirms prasības celšanas norāda:

1) tās tiesas nosaukumu, kurai iesniegts pieteikums;

2) prasītāja, kā arī viņa pārstāvja (ja pieteikumu iesniedz pārstāvis) un atbildētāja vārdu, uzvārdu, personas kodu un dzīvesvietu. Atbildētāja personas kodu norāda, ja tas ir zināms;

3) kādas prasītāja personiskās tiesības ir vai varētu tikt aizskartas un kā izpaužas minēto tiesību aizskārums vai prasītāja pamatotas aizdomas par iespējamo tiesību aizskārumu;

4) pierādījumus, kas apstiprina, ka prasītāja personiskās tiesības tiek aizskartas vai varētu tikt aizskartas;

5) iespējamos prasītāja prasījumus un termiņu, kādā tiks iesniegts prasības pieteikums tiesai;

6) piemērojamo personisko tiesību aizsardzības līdzekli;

7) pieteikumam pievienoto dokumentu sarakstu;

8) pieteikuma sastādīšanas laiku un citas ziņas, ja tās nepieciešamas lietas izskatīšanai.

(4) Iesniedzot pieteikumu par personisko tiesību aizsardzības nodrošināšanu pirms prasības celšanas, iespējamais prasītājs pievieno rakstveida pierādījumus, kas apliecina, ka viņa personiskās tiesības tiek aizskartas vai varētu tikt aizskartas, vai lūdz tiesu tos pieprasīt no citām personām, ja minētie pierādījumi nav prasītāja rīcībā, vai prasītājs tos objektīvu iemeslu dēļ pats nevar izprasīt. Lūdzot tiesu pieprasīt rakstveida pierādījumus, prasītājam jāapraksta šis pierādījums un jāmotivē, kāpēc viņš uzskata, ka tas atrodas pie attiecīgās personas.

(5) Pieteikumu par personisko tiesību aizsardzības nodrošināšanu pirms prasības celšanas iesniedz tai tiesai, kurā ceļama prasība.

(6) Apmierinot pieteikumu par personisko tiesību aizsardzības nodrošināšanu pirms prasības celšanas, tiesa vai tiesnesis nosaka prasītājam termiņu prasības pieteikuma iesniegšanai tiesā, ne ilgāku par vienu gadu, bet, nosakot personisko tiesību aizsardzības līdzekļus, kas minēti šā likuma 146.2 panta pirmās daļas 1. un 2.punktā, atbildētājam, kas pastāvīgi dzīvo mājoklī kopā ar prasītāju, – ne ilgāku par 30 dienām.

**146.11 pants. Personisko tiesību aizsardzības nodrošināšana pirms prasības celšanas pēc pieteikuma, kas iesniegts ar policijas starpniecību**

(1) Ja pirms prasības celšanas policija ir pieņēmusi lēmumu, kas uzliek par pienākumu iespējamam atbildētājam, kas rada draudus, atstāt mājokli, neatgriezties un neuzturēties tajā vai tā tuvumā vai aizliedz iespējamam atbildētājam kontaktēties ar iespējamo prasītāju, policija pēc iespējamā prasītāja lūguma nosūta tiesai policijas lēmuma norakstu, iespējamā prasītāja pieteikumu, kurā norādīts, ka iespējamais prasītājs vēlas, lai tiesa izskatītu jautājumu par personisko tiesību aizsardzības nodrošināšanu, kā arī citu informāciju, kas ir policijas rīcībā un attiecas uz jautājumu.

(2) Šā panta pirmajā daļā minēto informāciju policija nosūta tiesai, kurā ceļama prasība, vai pēc aizskāruma nodarīšanas vietas.

(3) Nodrošinot personisko tiesību aizsardzību pirms prasības celšanas, pamatojoties uz iespējamā prasītāja pieteikumu, kas iesniegts ar policijas starpniecību, tiesnesis nosaka prasītājam termiņu prasības pieteikuma iesniegšanai tiesā, ne ilgāku par vienu gadu, bet, nosakot personisko tiesību aizsardzības līdzekļus, kas minēti šā likuma 146.2 panta pirmās daļas 1. un 2.punktā, atbildētājam, kas pastāvīgi dzīvo mājoklī kopā ar prasītāju, – ne ilgāku par 30 dienām.

(4) Jautājumu par personisko tiesību aizsardzības nodrošināšanu, pamatojoties uz iespējamā prasītāja pieteikumu, kas iesniegts ar policijas starpniecību, tiesnesis izskata saskaņā ar šā likuma 146.12 panta pirmo daļu.

146.12 pants. Jautājuma izskatīšana par personisko tiesību aizsardzības nodrošināšanu

(1) Pieteikumu par personisko tiesībuaizsardzības nodrošināšanu tiesa vai tiesnesisizlemj ne vēlāk kā nākamajā darbdienā pēc pieteikuma saņemšanas, ja nav nepieciešams pieprasīt papildu pierādījumus vai ja kavēšanās varētu radīt neatgriezenisku prasītāja personisko tiesību aizskārumu. Minēto pieteikumu tiesa vai tiesnesisizlemj, iepriekš par to nepaziņojot lietas dalībniekiem.

(2)Ja nepieciešams pieprasīt papildu pierādījumus no prasītāja vai prasītāja lūgumā par pierādījumu izprasīšanu norādītajām personām, tiesa vai tiesnesis pieteikumu par personisko tiesībuaizsardzības nodrošināšanu izlemj 20 dienu laikā pēc pieteikuma saņemšanas.

(3) Apmierinot prasību, personisko tiesību aizsardzības nodrošināšana ir spēkā līdz dienai, kad spriedums stājas likumīgā spēkā. Atsevišķos gadījumos tiesa spriedumā var noteikt, ka personisko tiesību aizsardzības nodrošināšana ir spēkā arī pēc sprieduma stāšanās likumīgā spēkā, bet ne ilgāk kā gadu pēc sprieduma stāšanās likumīgā spēkā, bet, ja atbildētājam, kas pastāvīgi dzīvo mājoklī kopā ar prasītāju, noteikts personisko tiesību aizsardzības līdzeklis, kas minēts šā likuma 146.2 panta pirmās daļas 1. un 2.punktā, – ne ilgāk kā 30 dienas pēc sprieduma spēkā stāšanās likumīgā spēkā.

(4) Noraidot prasību, tiesa spriedumā atceļ personisko tiesību aizsardzības nodrošināšanu. Personisko tiesību aizsardzības nodrošināšana ir spēkā līdz dienai, kad spriedums stājas likumīgā spēkā.

(5) Ja prasība atstāta bez izskatīšanas vai tiesvedība izbeigta, tiesa lēmumā atceļ personisko tiesību aizsardzības nodrošināšanu. Personisko tiesību aizsardzības nodrošināšana ir spēkā līdz dienai, kad lēmums stājas likumīgā spēkā.

(6) Ja lēmums par personisko tiesību aizsardzības nodrošināšanu pieņemts pirms prasības celšanas un tiesas noteiktajā termiņā prasība nav celta, tiesnesis pēc iespējamā prasītāja vai atbildētāja pamatota pieteikuma saņemšanas pieņem lēmumu par personisko tiesību aizsardzības nodrošināšanas atcelšanu.

(7) Šā panta otrajādaļā minēto pieteikumu izlemj slēgtā tiesas sēdē, iepriekš par to paziņojot lietas dalībniekiem. Šo personu neierašanās nav šķērslis pieteikuma izskatīšanai.

146.13 pants. Lēmums par personisko tiesību aizsardzības nodrošināšanu

(1) Papildus šā likuma 230.pantā noteiktajam tiesa vai tiesnesis lēmumā norāda ziņas par lietas dalībniekiem (vārds, uzvārds, personas kods (ja tas ir zināms) un dzīvesvieta).

(2) Tiesa vai tiesnesis lēmumā par personisko tiesību aizsardzības līdzekļa – pienākums atbildētājam atstāt mājokli, kurā pastāvīgi dzīvo prasītājs, – noteikšanu, ja nepieciešams, norāda termiņu lēmuma labprātīgai izpildei.

(3) Tiesa vai tiesnesis lēmumā par personisko tiesību aizsardzības nodrošināšanu brīdina atbildētāju, ka policija veiks lēmuma pildīšanas kontroli un, ja lēmums netiks pildīts labprātīgi, atbildētājs būs atbildīgs saskaņā ar Krimināllikumu.

146.14pants. Personisko tiesību aizsardzības nodrošināšanas atcelšana vai aizstāšana

(1) Personisko tiesību aizsardzības līdzekļus pēc puses pamatota pieteikuma var aizstāt ar citiem līdzekļiem tā pati tiesa, kura noteikusi personisko tiesību aizsardzības līdzekļus, vai tiesa, kuras lietvedībā atrodas lieta izskatīšanai pēc būtības.

(2) Personisko tiesību aizsardzības līdzekļus pēc puses pamatota pieteikuma var atcelt tā pati tiesa, kura noteikusi personisko tiesību aizsardzības līdzekļus, vai tiesa, kuras lietvedībā atrodas lieta izskatīšanai pēc būtības.

(3) Šā panta pirmajā un otrajā daļā minēto pieteikumu izlemj slēgtā tiesas sēdē, iepriekš par to paziņojot lietas dalībniekiem. Šo personu neierašanās nav šķērslis pieteikuma izskatīšanai.

146.15pants. Par personisko tiesību aizsardzības nodrošināšanu pieņemto lēmumu pārsūdzēšana

(1) Par šā likuma 146.14 panta pirmajā daļā minētajiem lēmumiem, lēmumu, ar kuru noraidīts pieteikums par personisko tiesību aizsardzības nodrošināšanu, un lēmumu, ar kuru noraidīts pieteikums par personisko tiesību aizsardzības nodrošināšanas atcelšanu, var iesniegt blakus sūdzību.

(2) Blakus sūdzības iesniegšana par šā panta pirmajā daļā minētajiem lēmumiem neaptur to izpildi.

(3) Ja šā panta pirmajā daļā minētie lēmumi pieņemti bez lietas dalībnieka klātbūtnes, termiņu blakus sūdzības iesniegšanai skaita no attiecīgā lēmuma izsniegšanas dienas.

146.16pants. Lēmuma par personisko tiesību aizsardzības nodrošināšanu izpilde

(1) Lēmums par personisko tiesību aizsardzības nodrošināšanu (146.12 panta pirmā un otrā daļa) ir izpildu dokuments un izpildāms nekavējoties pēc tā pieņemšanas.

(2) Lēmumu par personisko tiesību aizsardzības nodrošināšanu, aizstāšanu vai atcelšanu tiesa paziņo pusei, izsniedzot to pret parakstu vai nosūtot ierakstītā pasta sūtījumā. Ja kavēšanās varētu radīt neatgriezenisku prasītāja personisko tiesību aizskārumu, lēmumu par personisko tiesību aizsardzības nodrošināšanu pusei paziņo ziņnesis.

(3) Tiesa lēmumu par personisko tiesību aizsardzības nodrošināšanu, aizstāšanu vai atcelšanu nosūta pildīšanas kontrolei Valsts policijas struktūrvienībai pēc prasītāja dzīvesvietas, kā arī gadījumos, ja lēmums pieņemts pēc pieteikuma, kas iesniegts ar policijas starpniecību, informācijai policijas struktūrvienībai, kas nosūtījusi pieteikumu.

146.17 pants. Ar personisko tiesību aizsardzības nodrošināšanu radīto zaudējumu atlīdzināšana atbildētājam un tiesas izdevumu atlīdzināšana valstij

(1) Atbildētājs ir tiesīgs prasīt atlīdzību par zaudējumiem, kas viņam radušies sakarā ar personisko tiesību aizsardzības nodrošināšanu, ja personisko tiesību aizsardzības nodrošināšanu atceļ sakarā ar to, ka pret viņu celtā prasība ir noraidīta, vai personisko tiesību aizsardzības nodrošināšanu atceļ pēc atbildētāja pamatota pieteikuma sakarā ar to, ka prasītājs iesniedzis apzināti nepatiesu pieteikumu par personisko tiesību aizsardzības nodrošināšanu.

(2) Prasītājam, kas iesniedzis apzināti nepatiesu pieteikumu par personisko tiesību aizsardzības nodrošināšanu, ir pienākums atlīdzināt tiesas izdevumus valstij."

4. Papildināt 540.pantu ar 16.punktu šādā redakcijā:

"16) tiesas vai tiesneša lēmums par personisko tiesību aizsardzības nodrošināšanu (šā likuma 146.12 panta pirmā un otrā daļa)."

Likums stājas spēkā 2014.gada 1.janvārī.

Tieslietu ministrs

J.Bordāns